section_heading: Životopis
paragraph_text: Balassijeve pjesme se mogu podijeliti u četiri grupe: himne, patriotske i borilačke pjesme, ljubavne pjesme i adaptacije s latinskog i njemačkog jezika. One su sve originalne, izuzetno objektivne i tako odlične u pogledu stila da je teško i zamisliti da je on bio suvremenik Sebestyéna Tinódija Lantosa i Pétera Ilosvaya. Ali, njegove erotske pjesme predstavljaju njegova najbolja djela. One su opstajale u rukopisu generacijama i nisu bile tiskane sve do 1874., kada je Farkas Deák otkrio savršenu kopiju ovih pjesama u biblioteci Radványi. Po ljepoti, osjećanju i strasti ne postoji ništa slično u mađarskoj književnosti sve do doba Mihályja Csokonaija Vitéza i Sándora Petőfija. Balassi je također tvorac strofe koja se zove po njegovom imenu. Sastoji se od devet stihova, a b c c b d d b, ili tri rimovana para, naizmjenično s rimovanim trećim, šestim i devetim stihom. Jedna mađarska književna nagrada nosi Balassijevo ime.